### *A rendelet tervezet elfogadásához*

***az Mötv.50. §-a alapján minősített*** *többség szükséges,*

*az előterjesztés* ***nyilvános ülésen tárgyalható****!*

*60. számú előterjesztés*

Bátaszék Város Önkormányzat Képviselő-testületének 2023. március 29-én

16 órakor megtartandó ülésére

*Közterületek filmforgatási célú igénybevételéről szóló 17/2013. (IX. 9.) önkormányzati rendelet módosítása*

|  |
| --- |
| **Előterjesztő:** dr. Bozsolik Róbert polgármester  **Készítette:** dr. Firle-Paksi Anna aljegyző    **Törvényességi ellenőrzést végezte:** Takaróné dr. Mihó Beatrix aljegyző  **Tárgyalja:**  KOIS Bizottság 2023.03.27.  PG Bizottság 2023.03.28. |

**Tisztelt Képviselő-testület!**

A mozgóképről szóló 2004. évi II. törvény (továbbiakban: Mktv.) 34. § -a szerint:

**34. §**(1)A települési önkormányzat tulajdonában álló közterület, valamint a nemzeti vagyonról szóló törvény (a továbbiakban: Nvt.) szerinti tulajdonosi joggyakorló tulajdonosi joggyakorlása alatt álló ingatlan - a kiemelt nemzeti emlékhely kivételével - filmalkotás forgatása céljából történő igénybevételére e fejezetet kell alkalmazni.

(3) A települési önkormányzat a közterületek filmforgatási célú használatát **legfeljebb a 3. mellékletnek megfelelő mértékben meghatározott díj ellenében biztosíthatja.** A naptári napon legfeljebb hat órával átnyúló éjszakai forgatások esetében a töredéknapra a 3. mellékletben meghatározott összegeket kell alkalmazni. A közterület használatáért megállapított díj a tulajdonosi joggyakorlót illeti meg. **A 3. melléklet szerinti legmagasabb díjak évente a tárgyévet megelőző második évre közzétett éves fogyasztói árindexek szorzatával növelt mértékben emelkednek.** A 3. melléklet e bekezdés szerinti módosított díjtételeit a 35. § (9) bekezdése szerinti gazdasági társaság és a saját honlappal rendelkező települési önkormányzat az adott év elején honlapján közzéteszi.

(5) A települési önkormányzat tulajdonában álló **közterületek filmforgatási célú használatával kapcsolatos egyes feltételeket a települési önkormányzat képviselő-testülete rendeletben szabályozza.** Ennek keretében meghatározza a forgatást akadályozó, de a kérelmezőnek nem felróható, valamint a rendkívüli természeti események esetére vonatkozó külön feltételeket is, különösen azt, hogy ilyen esemény esetén hány napon belül köteles újra biztosítani a közterület-használatot. **A települési önkormányzat képviselő-testülete a rendeletben mentességet vagy kedvezményt állapíthat meg** a meghatározott időtartamot vagy területmértéket el nem érő, valamint a közérdekű célokat szolgáló (különösen oktatási, tudományos vagy ismeretterjesztő témájú, vagy filmművészeti állami felsőoktatási képzés keretében készülő) filmalkotások forgatásához szükséges **közterület-használat díjával összefüggésben**. A saját honlappal rendelkező települési önkormányzat a közterület-használathoz kapcsolódó feltételeket a honlapján közzéteszi.

Az Mktv.-ben 37. § (4) bekezdésében kapott felhatalmazás alapján a települési önkormányzat, a tulajdonában álló közterületek filmforgatási célú használatának díjára vonatkozó az Mktv. szabályait kiegészítő, részletes szabályokat, az alkalmazható mentességek és kedvezmények körét, a használat területi és időbeli korlátait és egyéb feltételeit, valamint a turisztikailag kiemelt közterületek körét rendeletben állapítsa meg.

**A fentiekből következően az önkormányzatok nem szabályozhatják rendeleteikben a tulajdonukban álló közterületek filmforgatási célú használatának díjtételeit.** **Az Mktv. 34. (3) bekezdése szerint az alkalmazható díjakat az Mktv. 3. melléklete törvényi szinten állapítja meg, az önkormányzatok képviselő-testületei a díj megállapítására nem kaptak felhatalmazást, csak mentességeket, kedvezményeket, rendkívüli természeti események esetére vonatkozó külön feltételeket állapíthatnak meg.**

A jelenleg hatályos, közterületek filmforgatási célú igénybevételéről szóló 17/2013. (IX.9.) önkormányzati rendelet 4. § (1) bekezdése alapján *a közterület filmforgatási célú igénybevételéért fizetendő díj*

*1. a város turisztikailag kiemelt központi területein:*

*a) forgatási terület esetén: 350.- Ft/m2/nap*

*b) technikai terület esetén: 160.- Ft/m2/nap*

*c) stábparkolási terület esetén: 120.- Ft/m2/nap*

*d) kiürítési terület esetén: 120.- Ft/m2/nap*

*e) közlekedés elől elzárt terület esetén: 20.- Ft/m2/nap*

*2. a város nem turisztikailag kiemelt központi területein:*

*a) forgatási terület esetén: 150.- Ft/m2/nap*

*b) technikai terület esetén: 130.- Ft/m2/nap*

*c) stábparkolási terület esetén: 80.- Ft/m2/nap*

*d) kiürítési terület esetén: 80.- Ft/m2/nap*

*e) közlekedés elől elzárt terület esetén: 10.- Ft/m2/nap.*

Jelen előterjesztés mellékletét képező rendelet tervezet elfogadásával az önkormányzati rendelet a jövőben már csak megjelölné, hogy hol található a törvényi szinten már szabályozott közterületek filmforgatási célú használatának díjtételei.

A Magyarország gazdasági stabilitásáról szóló 2011. évi CXCIV. törvény 32. §-a értelmében fizetési kötelezettséget megállapító, fizetésre kötelezettek körét bővítő, a fizetési kötelezettség terhét növelő, a kedvezményt, mentességet megszüntető vagy korlátozó jogszabály kihirdetése és hatálybalépése között legalább 30 napnak el kell telnie.

A fentiekre tekintettel javasoljuk a rendelet tervezet elfogadását.

***HATÁSVIZSGÁLAT***

**a közterületek filmforgatási célú igénybevételéről szóló 17/2013.(IX.9.) önkormányzati rendelet módosításáról szóló rendelet-tervezethez**

A mozgóképről szóló 2004. évi II. törvény (továbbiakban: Mktv.) 34. § (3) és (5) bekezdés alapján közterület filmforgatási célú igénybevételéért fizetendő díjat az Mktv. 3. melléklete szabályozza. Mivel a helyi önkormányzat rendelete törvénnyel nem lehet ellentétes, és magasabb szintű jogszabály már rendelkezik az alkalmazandó díjtételekről, így a filmforgatási célú közterület-használati díj megállapításra vonatkozó bekezdést módosítani szükséges.

**Részletes indokolás:**

1. §-hoz: Az Mktv. 34. (3) bekezdése szerint az alkalmazható díjakat az Mktv. 3. melléklete törvényi szinten állapítja meg, a jövőben a helyi önkormányzati rendeletben már csak említésre kerül, hogy hol található a törvényi szinten már szabályozott közterületek filmforgatási célú használatának díjtételei.

2. §-hoz: Az 1. § szövegének módosításához kapcsolódó technikai jellegű módosítás.

3. §-hoz: Hatályba léptető rendelkezést tartalmaz.

**Társadalmi hatása:** nincs

**Gazdasági hatása:** nincs

**Költségvetési hatása:** nincs

**Környezeti és egészségügyi következmények:** nincs

**Adminisztratív terheket befolyásoló hatása:** nincs

**A jogszabály megalkotásának szükségessége:** magasabb szintű jogszabály előírása indokolja

**A jogalkotás elmaradásának következményei:** a kormányhivatal törvényességi felhívással élhet

**A jogszabály alkalmazásához szükséges személyi, szervezeti, tárgyi és pénzügyi feltételek:** plusz feltételek biztosítására nincs szükség.

**Véleményeztetés:** Közművelődési-, Oktatási, Ifjúsági és Sportbizottság, Pénzügyi és Gazdasági Bizottság